**Ανάθεση είσπραξης των Βεβαιωμένων Οφειλών Δ.Ο.Υ. στις Τρά­πεζες**

**Αριθμ. Δ5Α 1180572 ΕΞ 31.12.2012**

(ΦΕΚ Β΄ 3490/31-12-2012)

**«Ανάθεση είσπραξης των Βεβαιωμένων Οφειλών Δ.Ο.Υ.»**

Κατηγορία: Είσπραξη δημοσίων Εσόδων

**Ο ΥΠΟΥΡΓΟΣ ΟΙΚΟΝΟΜΙΚΩΝ**

Έχοντας υπόψη:

1. Το π.δ. 284/88 (ΦΕΚ 128 Α΄) «Περί Οργανισμού του Υπουργείου Οι­κονομικών», όπως ισχύει.

2. Το π.δ. 185/09, « Ανασύσταση του Υπουργείου Οικονομικών……» (ΦΕΚ 213 Α΄), όπως ισχύει.

3. Τις διατάξεις του άρθρου 11 παρ. 2 του ν. 2362/1995, «Περί Δημοσίου Λογιστικού, ελέγχου των δαπανών του Κράτους και άλλες διατάξεις» (ΦΕΚ 247 Α΄), όπως ισχύουν.

4. Την υπ’ αριθμ. Δ6Α 1066361 ΕΞ 2012/26.04.2012 απόφαση με θέμα «Συγκρότηση της Γενικής Διεύθυνσης Οικονομικών Υπηρεσιών του Υ­πουργείου Οικονομικών κ.λπ……» (ΦΕΚ 1363/Β΄).

5. Το π.δ. 90/2012 (ΦΕΚ 144/Α/5−7−2012) «Διορισμός Υπουργού και Υ­φυπουργών».

6. Την υπ’ αριθμ. ΠΟΛ.1212/23.11.2012 απόφαση Υφυπουργού Οικονο­μικών «Πληρωμή βεβαιωμένων στις Δ.Ο.Υ. ατομικών οφειλών σε πι­στωτικά ιδρύματα και στα ΕΛΤΑ» (ΦΕΚ 3338/τ.Β΄/14.12.2012.

7. Την με αριθμ. Δ5Α 1171324 ΕΞ2012/12.12.2012 πρόσκληση εκδήλω­σης ενδιαφέροντος για συμμετοχή των πιστωτικών ιδρυμάτων στη δια­δικασία είσπραξης των βεβαιωμένων οφειλών Δ.Ο.Υ. μέσω της Υπηρε­σίας DIAS CREDIT TRANSFER.

8. Την διαπίστωση ότι με τις διατάξεις της παρούσας προκαλείται δαπάνη σε βάρος του κρατικού προϋπολογισμού, η οποία θα βαρύνει τις πιστώ­σεις του Υπουργείου Οικονομικών (Ειδικός Φορέας 23 110 – Κ.Α.Ε. 0874).

9. Την υπ’ αριθμ. Δ5Α 1153740 ΕΞ 2012/09.11. 2012 απόφαση έγκρισης δέσμευσης πίστωσης που αφορά το έτος 2012 (με α/α 129667/09.11.2012 στο Βιβλίο Εγκρίσεων και Εντολών Πληρωμής της Υ.Δ.Ε.).

10. Την υπ’ αριθμ. 2/90868/21.12.2012 απόφαση Υπουργού Οικονομικών περί έγκρισης ανάληψης υποχρέωσης, προκειμένου να καλυφθεί η δα­πάνη τραπεζικών συναλλαγών για τα έτη 2013 − 2016,

**αποφασίζουμε:**

1. Αναθέτουμε την είσπραξη των «βεβαιωμένων οφειλών Δ.Ο.Υ», η ο­ποία θα γίνεται μέσω της εταιρίας Διατραπεζικά Συστήματα Α.Ε. (ΔΙΑΣ Α.Ε.), στα κάτωθι πιστωτικά ιδρύματα:

• ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.

• ALPHA BANK Α.Ε.

• ΤΡΑΠΕΖΑ ΠΕΙΡΑΙΩΣ – Α.Τ.Ε ΒΑΝΚ

• ΕΜΠΟΡΙΚΗ ΤΡΑΠΕΖΑ Α.Ε

• EUROBANK – ERGASIAS S.A

• ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑΔΟΣ Α.Τ.Ε.

• MARFIN − ΕΓΝΑΤΙΑ ΤΡΑΠΕΖΑ A.Ε.

• ΤΡΑΠΕΖΑ ΚΥΠΡΟΥ ΔΗΜΟΣΙΑ ΕΤΑΙΡΙΑ ΛΤΔ

• ΓΕΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.

• MILLENIUM BANK Α.Ε.

• ATTICA BANK ΑΝΩΝΥΜΗ ΤΡΑΠΕΖΙΚΗ ΕΤΑΙΡΙΑ

• ΤΡΑΠΕΖΑ PROBANΚ Α.Ε.

• ΝΕΑ PROTON ΤΡΑΠΕΖΑ Α.Ε.

• FBBank − ΠΡΩΤΗ ΕΠΙΧΕΙΡΗΜΑΤΙΚΗ ΤΡΑΠΕΖΑ Α.Ε.

• ΕΛΛΗΝΙΚΗ ΤΡΑΠΕΖΑ ΔΗΜΟΣΙΑ ΕΤΑΙΡΕΙΑ Λ.Τ.Δ

• ΠΑΝΕΛΛΗΝΙΑ ΤΡΑΠΕΖΑ Α.Ε.

• ΕΛΛΗΝΙΚΑ ΤΑΧΥΔΡΟΜΕΙΑ Α.Ε. (ΕΛ.ΤΑ.)

• ΣΥΝΕΤΑΙΡΙΣΤΙΚΗ ΤΡΑΠΕΖΑ ΔΡΑΜΑΣ

• ΣΥΝΕΤΑΙΡΙΣΤΙΚΗ ΤΡΑΠΕΖΑ ΔΥΤΙΚΗΣ ΜΑΚΕΔΟΝΙΑΣ

• ΣΥΝΕΤΑΙΡΙΣΤΙΚΗ ΤΡΑΠΕΖΑ ΔΩΔΕΚΑΝΗΣΟΥ

• ΣΥΝΕΤΑΙΡΙΣΤΙΚΗ ΤΡΑΠΕΖΑ ΕΒΡΟΥ

• ΣΥΝΕΤΑΙΡΙΣΤΙΚΗ ΤΡΑΠΕΖΑ ΕΥΒΟΙΑΣ

• ΣΥΝΕΤΑΙΡΙΣΤΙΚΗ ΤΡΑΠΕΖΑ ΗΠΕΙΡΟΥ

• ΣΥΝΕΤΑΙΡΙΣΤΙΚΗ ΤΡΑΠΕΖΑ ΘΕΣΣΑΛΙΑΣ

• ΣΥΝΕΤΑΙΡΙΣΤΙΚΗ ΤΡΑΠΕΖΑ ΚΑΡΔΙΤΣΑΣ

• ΠΑΓΚΡΗΤΙΑ ΣΥΝΕΤΑΙΡΙΣΤΙΚΗ ΤΡΑΠΕΖΑ

• ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ

• ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΙΕΡΙΑΣ

• ΣΥΝΕΤΑΙΡΙΣΤΙΚΗ ΤΡΑΠΕΖΑ ΣΕΡΡΩΝ

• ΣΥΝΕΤΑΙΡΙΣΤΙΚΗ ΤΡΑΠΕΖΑ ΧΑΝΙΩΝ

• ΤΡΑΠΕΖΑ ΤΗΣ ΕΛΛΑΔΟΣ

• HSBC BANK PLC

Τα ανωτέρω πιστωτικά ιδρύματα κατόπιν της υπ’ αριθμ. Δ5Α 1171324 ΕΞ2012/12.12.2012 πρόσκλησης εκδήλωσης ενδιαφέροντος απεδέχθησαν τη συμμετοχή τους στην διαδικασία είσπραξης των βεβαιωμένων οφειλών Δ.Ο.Υ.

2. Η εταιρία «Διατραπεζικά συστήματα Α.Ε.» (ΔΙΑΣ Α.Ε) συμμετέχει στην διαδικασία είσπραξης των βεβαιωμένων οφειλών Δ.Ο.Υ έναντι αμοι­βής η οποία ορίζεται στο ποσό των 0,06 ευρώ ανά έγκυρη συναλλαγή, πλέον αναλογούντος Φ.Π.Α.

3. Η αμοιβή των Πιστωτικών Ιδρυμάτων στα οποία έχει ανατεθεί η εί­σπραξη των βεβαιωμένων οφειλών Δ.Ο.Υ, ορίζεται στο ποσό των:

α) 0,30 ευρώ ανά έγκυρη συναλλαγή, πλέον αναλογούντος Φ.Π.Α., για πληρωμή μέσω καταστήματος και

β) 0,10 ευρώ ανά έγκυρη συναλλαγή, πλέον αναλογούντος Φ.Π.Α., για πληρωμή μέσω εναλλακτικών δικτύων (Web, ATM κ.λπ.).

4. Η αμοιβή καταβάλλεται συνολικά από το Ελληνικό Δημόσιο στη ΔΙΑΣ Α.Ε. Κατά την πληρωμή της ανωτέρω αμοιβής θα γίνουν οι οριζό­μενες από τις ισχύουσες διατάξεις κρατήσεις.

5. Στους υπόχρεους προς καταβολή βεβαιωμένων οφειλών δεν μπορεί να επιβληθεί, για κανένα λόγο, κάποια περαιτέρω οικονομική επιβάρυνση από τα πιστωτικά ιδρύματα.

6. Δεν απαιτείται εκ μέρους των υπόχρεων τήρηση λογαριασμού στο πιστωτικό ίδρυμα το οποίο θα επιλέξουν προκειμένου να καταβάλουν τον βεβαιωμένο φόρο.

Η απόφαση αυτή να δημοσιευθεί στην Εφημερίδα της Κυβερνήσεως.

Αθήνα, 31 Δεκεμβρίου 2012

Ο ΥΠΟΥΡΓΟΣ ΙΩΑΝΝΗΣ ΣΤΟΥΡΝΑΡΑΣ